Litér Község Önkormányzat Képviselő-testületének

az építményadóról szóló 12/2014.(IX.19.)

önkormányzati rendelet módosításáról szóló

………/2017. (XI….) Önkormányzati rendeletének indoklása és hatástanulmánya

Általános indoklás

Litér Község ÖnkormányzatKépviselő-testülete a helyi adókról szóló 1990. évi C. törvény 1. § (1) bekezdésében és 43. § (3) bekezdésében kapott felhatalmazás alapján, az Alaptörvény 32. cikk (1) bekezdés a) és h) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva módosította az építményadóról szóló rendelet.

Részletes indoklás

A helyi adókról szóló 1990. évi C. törvény (a továbbiakban: Htv.) 2018. január 1. napjától hatályba lépő módosító szabályai alapján az építményadó hatálya kiterjed az épület, épületrész mellett a településkép védelméről szóló 2016. évi LXXIV. törvény (a továbbiakban: Tv.) szerinti reklámhordozókra is, ezáltal az önkormányzatok az építményadó keretein belül adóztathatják a reklámhordozókat illetve a sajátos építményfajtákra eltérő adómértéket vezethetnek be 2018-tól. Fentiek alapján az építményadó rendeletben a reklámhordozóknak is meg kell jelenniük.

Hatásvizsgálat

A hatásvizsgálat során vizsgálva volt:

Társadalmi, gazdasági, költségvetési hatás:

Az önkormányzat építményadó bevételét befolyásolhatják a módosítások, amennyiben a reklámhordozókra megállapított adó mértéke nagyobb, mint 0 Ft és a módosítás egyéb tételt érint, így társadalmi, gazdasági, költségvetési hatása is lehet.

Környezeti és egészségi következményei:

A rendelet módosításának környezet- és egészségügyi hatása nincs.

Adminisztratív terheket befolyásoló hatása:

A rendeletek módosítása adminisztratív terhet abban az esetben ró a közös önkormányzati hivatal dolgozóira, amennyiben a sajátos építményfajták valamint a reklámhordozók adóztatása bevezetésre kerül.

A jogszabály megalkotásának szükségessége, a jogalkotás elmaradásának várható következményei:

A rendelet módosítását a magasabb szintű jogszabályhoz való igazítás követelte meg a reklámhordozó rendelet értelmében.

A jogszabály alkalmazásához szükséges személyi, szervezeti, tárgyi és pénzügyi feltételek

A jogszabály alkalmazásához a személyi, szervezeti és tárgyi feltételek adottak.